# Raetinska pruga

Raetinska pruga u krajoliku Albula/Bernina| Svjetska baština UNESCO-a |
|  |
|  Švicarska  Italija
Raetinska prugaLokacija Raetinske pruge u Švicarskoj |
| Registriran | 2008- (32. zasjedanje) |
| Vrsta | Kulturno dobro |
| Mjerilo | (ii)(iv) |
| Ugroženost | no |
| Referenca | UNESCO |

**Raetinska pruga** (njemački: *Rhätische Bahn*, talijanski: *Ferrovia Retica*, romanš: *Viafier Retica*), skraćeno **RhB**, je alpska željeznička pruga koja se proteže kroz gotovo cijeli južni švicarski kanton Graubünden, sa jednom stanicom u lombardskom Tiranu (Italija), gdje se veže na talijanske željeznice, i drugom stanicom u glavnom gradu kantona, Churu, pa je tako povezana i sa švicarskim državnim željeznicama *SBB-CFF-FFS*. Vlasništvo je istoimene švicarske željezničke kompanije koja u svom portfelju drži naveću mrežu privatnih pruga u Švicarskoj.

Raetinska pruga povezuje veliki broj turističkih centara, uključujući St. Moritz i Davos. Dio Reatinske pruge koji prolazi kroz krajolik Albula/Bernina (67 km pruge od Thusisa do Tirana) je 2008. upisan na UNESCO-v Listu mjesta svjetske baštine u Evropi.

Taj dio pruge iz 1904. godine ima impresivnu infrastrukturu s 42 tunela, 144 vijadukta i mostova, te je izvanredan tehnički i arhitektonski sklop koji je u skladu s alpskim prijelazima kroz koje prolazi. Pruga Albula/Bernina je također primjer kako je željeznica uspjela povezati izolirana mjesta u centralnim Alpama, čime je izvršila značajan utjecaj na njihov društveno-ekonomski razvoj.

Karta Raetinske pruge
Glečer Palü u pozadini Bernina pruge sa razglednice iz 1910.

## Željeznička mreža

Raetinska pruga ima oko 10.7 milijuna putnika godišnje sa zaradom oko 1.700.000 švicarskih franaka (2008.), a zapošljava 1.348 zaposlenika (2008.).

Pruga je izgrađena u više etapa od kraja 19. do početka 20. vijeka, zbog čega ima više različitih vrsta elektrifikacije, ali je cijela elektrificirana i uskotračna željeznica raspona 1000 mm.

Cijela pruga ima 84 tunela, od kojih je najdulji Vereina tunel (1999.) dug 19.042 km, 383 mosta, i prosječni maksimalni uspon od 4.5%, a najveći ima pruga Bernina - 7%.

RhB svakodnevno povezuje:

* Regio Express RE1: Chur – St. Moritz (Linija Albula 1)
* Regio Express RE2: Landquart – Davos
* Regio Express RE3: Disentis/Muster - Chur – Landquart - Scuol-Tarasp
* Regio R4: Chur – Arosa ("Arosabahn")
* Regio R5: St. Moritz - Tirano, Italija (Linija Bernina)
* Regio R6: Davos Platz - Filisur
* Regio R7: Pontresina - Sagliains - Scuol-Tarasp
* S-Bahn S8: Schiers - Landquart - Chur - Rhäzüns
* S-Bahn S9: Chur - Thusis (Linija Albula 2)

Posebne vožnje su:

* Regio R11: Chur - St. Moritz
* Regio R21: Landquart - Davos
* Regio R31: Disentis - Landquart

A prijevoz vozila se obavlja kroz tunele:

* Vereina: Klosters - Sagliains
* Albula: Thusis - Samedan

* "Glečerski ekspres" u alpskom prijelazu Albula
* Vijadukt Landwasser (Albula)
* Spiralni tuneli
* Alpski prijelaz Bernina
* Spiralni prijelaz Brusio

## Povezano

* Semmeringbahn
* Indijske planinske pruge

## Reference

## Vanjske veze

* RhB Službena stranica Arhivirano 2012-04-18 na Wayback Machine-u (`en`)
* Reatinska pruga Arhivirano 2007-08-07 na Wayback Machine-u Fotografska prezentacija